Τροποποιημένη πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης στον τομέα της επιμόρφωσης και της κινητικότητας των ερευνητών (1994-1998) (94/C 262/11) (Κείμενο που παρουσιάζει ενδιαφέρον για τον ΕΟΧ COM(94) 243 τελικό - 94/0094 (CNS)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 6 Ιουνίου 1994)

Η πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης στον τομέα της επιμόρφωσης και της κινητικότητας των ερευνητών (1994-1998) [COM (94) 68 τελικό - 94/0094 (CNS)] τροποποιείται ως εξής:

Τέταρτη αιτιολογική σκέψη 4

ότι, σύμφωνα με το άρθρο 130Θ παράγραφος 3, πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7 ότι τα οριστικά ποσά καθορίζονται από την αρμόδια για τον προϋπολογισμό αρχή, σύμφωνα με τους διατιθεμένους πόρους των δημοσιονομικών προοπτικών και το ποσοστό που ορίζει το πρόγραμμα-πλαίσιο 7

Αιτιολογική σκέψη 5α

(νέα)

ότι η αύξηση του γενικού ανωτάτου ποσού του προγράμματος-πλαισίου θα εξαρτηθεί συγκεκριμένα από την αξιολόγηση της κατάστασης προόδου της εφαρμογής του, ότι η πρόοδος του παρόντος προγράμματος δεν θα κριθεί ικανοποιητική παρά μόνον εφόσον οι πρώτες αναλήψεις πιστώσεων πραγματοποιηθούν εντός ευλόγου προθεσμίας μετά την έγκρισή του, καθώς και ότι η προθεσμία αυτή δεν θα υπερβαίνει σε καμία περίπτωση τους δώδεκα μήνες 7

Αιτιολογική σκέψη 5β

(νέα)

ότι η κοινοτική δράση στον τομέα της προώθησης της επιμόρφωσης και της κινητικότητας των ερευνητών πρέπει να συμβάλει, με γνώμονα τη βιομηχανική ανταγωνιστικότητα, την ποιότητα της ζωής και τη σταθερή ανάπτυξη, στην ευημερία της Κοινότητας, καθώς και στη στήριξη της ανάπτυξης και την επίτευξη ενός υψηλού επιπέδου απασχόλησης 7

Έβδομη αιτιολογική σκέψη

ότι η ένταση της κοινοτικής σύμπραξης με τη δικτύωση εργαστηρίων και ερευνητικών ομάδων από διαφορετικές χώρες, αποτελεί ουσιώδες μέσο ενίσχυσης των βάσεων της ευρωπαϊκής έρευνας και ότι, επίσης, είναι σημαντικό να διευκολυνθεί η πρόσβαση των ευρωπαίων ερευνητών στις εγκαταστάσεις μεγάλου μεγέθους, που είναι απαραίτητες για την έρευνα υψηλής ποιότητας 7

Αιτιολογική σκέψη 9α

(νέα)

ότι η συμμετοχή στα δίκτυα εργαστηρίων και επιστημονικών ομάδων των μειονεκτουσών περιφερειών και, παραλλήλως, τα μέτρα που αποσκοπούν στην ενθάρρυνση μιας μακράς παραμονής επιστημόνων υψηλού επιπέδου στις περιφέρειες αυτές θα συμβάλουν επίσης στην ενίσχυση και στην ομοιογένεια των επιστημονικών και τεχνικών δυνατοτήτων και του επιστημονικού και τεχνικού δυναμικού στο σύνολο της Κοινότητας 7

Αιτιολογική σκέψη 13α

(νέα)

ότι φαίνεται αναγκαίο να θεσπιστεί ένα καθεστώς για τους κοινοτικούς επιχορηγούμενους ερευνητές, ώστε να εξασφαλίζεται, λαμβάνοντας ταυτόχρονα υπόψη τις επικρατούσες στη χώρα υποδοχής, συνθήκες, ίση μεταχείριση μεταξύ των κοινοτικών επιχορηγούμενων ερευνητών της ίδιας κατηγορίας, ανεξάρτητα από το κράτος μέλος στο οποίο θα βρίσκεται ο οργανισμός υποδοχής.

Αιτιολογική σκέψη 13β

(νέα)

ότι οι κοινοτικές επιχορηγήσεις θα πρέπει να ανταποκρίνονται πλήρως στο στόχο τους και συνεπώς θα πρέπει να απαλλάσσονται του εθνικού φόρου εισοδήματος.

Αιτιολογική σκέψη 14α

(νέα)

ότι οι προσπάθειες που καταβάλλει η Επιτροπή με στόχο να απλοποιηθούν και να επιταχυνθούν οι διαδικασίες υποβολής υποψηφιοτήτων και επιλογής, καθώς και να καταστούν πιό διαφανείς, πρέπει να συνεχιστούν ώστε να ευνοηθεί η εφαρμογή του προγράμματος και να διευκολυνθούν οι ενέργειες που πρέπει να πραγματοποιήσουν οι επιχειρήσεις, κυρίως οι μικρομεσαίες, τα ερευνητικά κέντρα και τα πανεπιστήμια για να μετάσχουν σε μια κοινοτική δράση έρευνας και τεχνολογικής ανάπτυξης 7

Άρθρο 2 παράγραφος 1

1. Το ποσό που κρίνεται αναγκαίο για την εκτέλεση του προγράμματος ανέρχεται σε 744 εκατομμύρια Ecu, συμπεριλαμβανομένου ενός ανωτάτου ποσοστού 5,6 % για τις δαπάνες προσωπικού και διοικητικής λειτουργίας.

Οι πρώτες αναλήψεις πιστώσεων πραγματοποιούνται εντός προθεσμίας το ανώτερο δώδεκα μηνών μετά την έγκριση του προγράμματος, εκτός και αν η υπέρβαση της εν λόγω προθεσμίας είναι δεόντως αιτιολογημένη.

Άρθρο 2 παράγραφος 4

4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή σύμφωνα με τους διατιθεμένους πόρους των δημοσιονομικών προοπτικών και σύμφωνα με τις επιστημονικές και τεχνολογικές προτεραιότητες που έχουν καθοριστεί από το τέταρτο πρόγραμμα-πλαίσιο

ΠΑΡΑΡΤΗΜΑ I

Σημείο 1.1 έκτη παράγραφος

Για να ευνοηθεί πλήρως η κινητικότητα των ερευνητών και να εξασφαλιστεί η ίση μεταχείριση όλων των κοινοτικών επιχορηγούμενων ερευνητών, ενδείκνυται να θεσπιστεί ενιαίο καθεστώς επιχορηγήσεων.

Σημείο 2.2.1 πρώτη παράγραφος

Το δίκτυα θα επιτρέφουν στους ερευνητές του μεγαλύτερου δυνατού αριθμού χωρών να συνενώσουν τις προσπάθειές τους σε «Ευρωπαϊκά εργαστήρια χωρίς τείχη», συγκροτώντας κατ' αυτόν τον τρόπο ομάδες ικανές να διεξάγουν έρευνα υψηλού επιπέδου. Οι περιορισμένου σκοπού ενώσεις εργαστηρίων και ερευνητικών ομάδων από διαφορετικές χώρες θα είναι επίσης δυνατόν να ενισχυθούν οικονομικά, εφόσον θεωρηθούν ως αφετηρία ενός μεταγενέστερου, πιο εκτεταμένου δικτύου.

Σημείο 2.2.2 δεύτερη παράγραφος δεύτερη περίπτωση

- ενισχύσεις με σκοπό τη βελτίωση των εγκαταστάσεων μεγάλου μεγέθους, στο μέτρο που οι ενισχύσεις αυτές είναι απαραίτητες ώστε να διευρυνθεί η προσπέλασή τους από τους ερευνητές της Κοινότητας και, κατ' αυτόν τον τρόπο, να προωθηθεί η καλύτερη χρήση τους.

Σημείο 2.2.3 πρώτη περίπτωση

- Υλοποίηση της δραστηριότητας επιμόρφωσης με έρευνα και τόνωσης της κινητικότητας των ερευνητών σε όλους τους τομείς που καλύπτει το πρόγραμμα. Οι επιμορφωτικές περίοδοι άσκησης θα έχουν διάρκεια τριών μηνών έως τριών ετών και θα επιτρέπουν τη μετεκπαίδευση και την ειδίκευση των ευρωπαίων ερευνητών εκτός της χώρας καταγωγής τους. Όσον αφορά τη συνοχή, θα ληφθούν μέτρα, ώστε να ενθαρρυνθεί η επιστροφή στον τόπο καταγωγής τους των ερευνητών που προέρχονται από τις πλέον μειονεκτικές περιφέρειες.

Θα ληφθούν άλλα μέτρα, κυρίως όσον αφορά το επίπεδο των υποτροφιών, ώστε να δοθεί η δυνατότητα σε επιστήμονες υψηλού επιπέδου από τις βιομηχανικές περιφέρειες να μεταβαίνουν για παρατεταμένη παραμονή σε ερευνητικά κέντρα μειονεκτικών περιοχών. Βασικός στόχος της παραμονής τους είναι να προσφέρουν τις γνώσεις τους στα κέντρα αυτά και να επωφεληθούν τα τελευταία από τα αποτελέσματα των ερευνών που θα διεξαγάγουν σ' αυτά. Το καθεστώς του επιχορηγουμένου ερευνητή δεν θα αφορά τους εν λόγω επιστήμονες.

Σημείο 2.2.3 τρίτη περίπτωση

- Συνθήκες υποδοχής των κοινοτικών επιχορηγούμενων ερευνητών

Το προβλεπόμενο στο άρθρο 5 πρόγραμμα εργασίας θα περιέχει διατάξεις εφαρμοζόμενες στον επιχορηγούμενο κοινοτικό ερευνητή με τις οποίες θα θεσπιστεί ενιαίο καθεστώς σε όλα τα κράτη μέλη για τις καταβαλλόμενες δυνάμει του παρόντος προγράμματος και των άλλων ειδικών προγραμμάτων επιχορηγήσεις επιμόρφωσης και κινητικότητας, ενώ θα λαμβάνονται υπόψη οι επικρατούσες στη χώρα υποδοχής συνθήκες.

Οι επιχορηγήσεις που θα καταβάλλονται από την Επιτροπή απευθείας στους επιχορηγούμενους ερευνητές, θα απαλλάσσονται του εθνικού φόρου εισοδήματος.

Σημείο 2.2.4 δεύτερη παράγραφος περίπτωση 4α

(νέα)

- η μέλετη της συμμετοχής ερευνητριών στο εν λόγω πρόγραμμα, καθώς και των μέτρων που πρέπει να εφαρμοστούν για τη βελτίωση της συμμετοχής αυτής.

ΠΑΡΑΡΤΗΜΑ III

Σημείο 1 δεύτερη παράγραφος

Κατά κανόνα, ένα δίκτυο θα πρέπει να συνενώνει τουλάχιστον πέντε ερευνητικές ομάδες από τρεις τουλάχιστον διαφορετικές χώρες. Η διάρκεια λειτουργίας των δικτύων θα πρέπει να είναι τουλάχιστον τριετής. Παρόλα αυτά, θα είναι δυνατή η χρηματοδοτική ενίσχυση δικτύων με λιγότερους από πέντε συμμετόχους από διαφορετικές χώρες, εφόσον τα δίκτυα αυτά μπορούν να αποτελέσουν τον πυρήνα ενός ευρύτερου δικτύου. Τα τελευταία θα χρηματοδοτηθούν για μία εναρκτήρια περίοδο διετούς το πολύ διάρκειας 7 η συνέχιση της χρηματοδότησης θα εξαρτηθεί από την αύξηση του αριθμού των συμμετόχων σε πέντε ή περισσότερους και προερχομένους από τρεις τουλάχιστον χώρες.

Σημείο 3 επιχορηγήσεις επανεγκατάστασης

Οι επιχορηγήσεις επανεγκατάστασης απευθύνονται αποκλειστικά στους καταγόμενους από μειονεκτικές περιφέρειες ερευνητές, οι οποίοι έχουν λάβει τουλάχιστον διετή επιχορήγηση για επιμόρφωση με έρευνα. Προορίζονται να διευκολύνουν επί ένα επιπλέον έτος την επανένταξη του ερευνητή στην περιφέρεια καταγωγής του. Οι ερευνητές που ζητούν επιχορήγηση επανεγκατάστασης υποχρεούνται να αποδείξουν τη σχέση τους με την περιφέρεια καταγωγής τους (γέννηση ή μόνιμη διαμονή στη διάρκεια των τελευταίων ετών).